อยากรบกวนสอบถามคุณครับ พอดีแฟนอายุ 21 เคยมีบุตรแล้ว 1 คน ก่อนหน้านี้เคยฝังยาคุมครับ แต่เอาออกแล้วครับประมาณ 3 ปีแล้วครับ แล้วช่วงนี้มีการมาของประจำเดือนผิดปกติครับ คือ มาเดือนละ2 ครั้งแต่ละครั้ง ห่างกัน 1 สัปดาห์ แล้วพอเดือนต่อมาก็ปกติครับ พอข้ามมาเดือนที่ 3 ก็กลับมา 2 ครั้งเหมือนเดิมครับ เลยอยากรบกวนสอบถามคุณว่ามันเป็นอาการที่บ่งขี้ถึงอะไรรึเปล่าครับ หรือว่ามันเสี่ยงต่อการผิดปกติอะไรรึเปล่าครับ รบกวนด้วยครับผม
สวัสดีค่ะ หากหยุดฝังยาคุมมา 3 ปีแล้ว น่าจะไม่มีผลของยาเหลืออยู่การมีประจำเดือนมาไม่สม่ำเสมอ อาจมีสาเหตุมาจาก-มีถุงน้ำหลายใบในรังไข่-การทำงานของรังไข่ผิดปกติ เช่นในช่วงวัยรุ่นที่เริ่มมีประจำเดือน หรือวัยใกล้หมดประจำเดือน-มีพังผืดในมดลูก ถ้าเคยขูดมดลูก-ความเครียด-โรคไทรอยด์-น้ำหนักตัวที่มากหรือน้อยผิดปกติหรือการมีเลือดออกผิตปกติทางช่องคลอดเกินกว่ารอบเดือน อาจจะเป็นเลือดจากเนื้องอกหรือการติดเชื้อของอวัยวะสืบพันธุ์เพศหญิงก็ไดแนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อนในช่วงที่มีเลือดออกผิดปกติ ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์